**Číslo z registra zmlúv Úradu PSK:**

KÚPNA ZMLUVA ZMLUVA O ZRIADENÍ VECNÉHO BREMENA

uzavretá podľa § 588 § 151n a nasl. Zákon č. 40/1964 Zb. Občianskeho zákonníka, zákona č. 446/2001 Z. z. o majetku vyšších územných celkov v znení neskorších predpisov a „Zásad hospodárenia a nakladania s majetkom Prešovského samosprávneho kraja“ v platnom znení

Článok I.
Zmluvné strany

Predávajúci**:**

**1.**

**Názov: Prešovský samosprávny kraj**

Sídlo: Námestie mieru 2, 080 01 Prešov

Štatutárny orgán: PaedDr. Milan Majerský, PhD., predseda

Právna forma: Právnická osoba – samostatný územný samosprávny a správny celok SR zriadený Zákonom NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

IČO: 37870475

Bankové spojenie: Štátna pokladnica

Príjmový bankový účet: SK94 8180 0000 0070 0051 9138

Výdavkový bankový účet: SK54 8180 0000 0070 0051 9082

*(ďalej aj ako „predávajúci“)*

a

**Názov správcu: Spojená škola**

Sídlo: SNP 16, Sabinov

Štatutárny orgán: Ing. Miloš Ondrejkovič, riaditeľ

IČO: 0042383153

Bankové spojenie: Štátna pokladnica

IBAN: SK54 8180 0000 0070 0051 9082

*( ďalej aj ako „správca“ )*

a

**Kupujúci:**

**2.**

**Názov**

Sídlo:

Štatutárny orgán:

IČO

DIČ:

Bankové spojenie:

IBAN:

*(ďalej aj ako „kupujúci“)*

vyhlasujú, že sú spôsobilí na právne úkony a uzatvárajú túto kúpnu zmluvu a zmluvu o zriadení vecného bremena:

Článok II.
Predmet zmluvy

1. Predávajúci vyhlasuje, že je výlučným vlastníkom nehnuteľného majetku v správe Spojenej školy, SNP 16, Sabinov, v k.ú. Sabinov, zapísaného na :

LV č. 1421, a to pozemky parcely registra C KN:

· parcelné číslo 5417/6, ostatná plocha o výmere 397 m²

· parcelné číslo 5417/8, ostatná plocha o výmere 4 376 m²

· parcelné číslo 5403/2, ostatná plocha o výmere 634 m²

spoluvlastnícky podiel: 1/1,

ťarchy: bez tiarch

LV č. 3773, a to pozemky parcely registra C KN:

· parcelné číslo 5395 zastavané plochy a nádvoria o výmere 913 m²

· parcelné číslo 5392, záhrada o výmere 1 236 m²

· parcelné číslo 5394, zastavané plochy a nádvoria o výmere 79 m²

· parcelné číslo 5396, záhrada o výmere 1 019 m²

· parcelné číslo 5398, orná pôda o výmere 9 923 m²

· parcelné číslo 5393/2, zastavané plochy a nádvoria o výmere 3146 m²

(celková výmera pozemkov je 21723 m2)

LV č. 3773, a to stavba:

* škola súpisné číslo 1780 na pozemku registra C KN parcelné číslo 5395, zastavané plochy a nádvoria o výmere 913 m2

spoluvlastnícky podiel: 1/1,

*ťarchy pre LV 1421 a LV 3773: Por.č.:1. V-767/2017, Zmluva o zriadení vecného bremena č. z reg. Úradu PSK:104/2017/ODSM zo dňa: 18.3.2017 spočívajúceho v zriadení vecného bremena (in rem) k parc.č. C KN 5393/2 a to: právo spočívajúce v povinnosti povinného z vec. bremena-PSK strpieť v nevyhnutnej miere vstup a prechod peší a prejazd motorovými vozidlami po pozemku C KN č. 5393/2 k pozemku C KN č.5397 a stavbe sč.1783-bytový dom na parcele C KN č.5397 (LV č.3771, 3772) v prospech oprávnených z vecného bremena-podielových spoluvlastníkov pozemku C KN č.5397 a bytov. domu sč.1783, číslo zmeny 802/2017*

1. Predmetom tejto kúpnej zmluvy je prevod nehnuteľného majetku uvedeného v čl. II bod 1 tejto zmluvy v celosti do výlučného vlastníctva kupujúceho, ktorého návrh na uzatvorenie kúpnej zmluvy doručený v obchodnej verejnej súťaži bol komisiou vyhodnotený ako najvhodnejší. Predmetom Kúpnej zmluvy je aj odňatie nehnuteľného majetku uvedeného v ods.1 tohto článku zo správy správcu.
2. Predmetom tejto kúpnej zmluvy je aj zriadenie bezodplatného vecného bremena IN REM, spočívajúce v povinnosti povinného z vecného bremena strpieť v nevyhnutnej miere práva vstupu, prechodu a prejazdu na pozemku kupujúceho C KN parc. č. 5393/2, v prospech oprávneného z vecného bremena, vlastníka pozemkov C KN 5391, C KN 5390, C KN 5393/1, C KN 5399/1, C KN 5399/2, 5400, 5401, 5402, 5404, 5405, 5406, 5407, 5408, 5409, 5410, 5411, 5412, 5413/1, 5413/2, 5413/3, 5415, 5416 a stavieb-sč.1781-budova SO 02, sč.1782-budova SO 01, sč.1784-budova SO 05, sč.1785-obyt.budova-SO 04, sč.1788-budova SO 03, sč.2175-budova SO 06 v k.ú. Sabinov.
3. Zastupiteľstvo Prešovského samosprávneho kraja:

a) v súlade s § 9 ods. 3 písm. a) zákona NR SR č. 446/2001 Z. z. o majetku vyšších územných celkov v znení neskorších predpisov uznesením č. 615/2020 zo dňa 14.12.2020 schválilo prevod nehnuteľného majetku spôsobom uskutočnenia obchodnej verejnej súťaže v zmysle § 9a ods. 1 písm. a) zákona č. 446/2001 Z.Z o majetku vyšších územných celkov v znení neskorších predpisov do vlastníctva kupujúceho, ktorého návrh na uzatvorenie kúpnej zmluvy doručený v obchodnej verejnej súťaži bude komisiou vyhodnotený ako najvhodnejší.

b) v súlade s § 9 ods. 3 písm. b) zákona NR SR č. 446/2001 Z. z. o majetku vyšších územných celkov v znení neskorších predpisov uznesením č. 718/2021 zo dňa 3.5.2021 a uznesením 792/2021 zo dňa 30.8.2021 schválilo podmienky obchodnej verejnej súťaže.

1. Kupujúci akceptuje existenciu vecných bremien na predmete kúpy zapísaných v katastri nehnuteľností.
2. Kupujúcemu je stav kupovaných nehnuteľnosti s príslušenstvom dobre známy a kupuje ich v takom stave, v akom sa ku dňu podpisu zmluvy nachádzajú.

Článok III.
CENA PREDMETU ZMLUVY

1. Zmluvnými stranami dohodnutá kúpna cena predstavuje ............................................ eur, (slovom: ................................................................................................. EUR.)
2. Všeobecná hodnota nehnuteľného majetku stanovená znaleckým posudkom č. 43/2021 zo dňa 2.3.2021 a doplnkom k tomuto znaleckému posudku 52/2021 zo dňa 30.3.2021 vyhotoveným znalcom Ing. Kamil Čverha, PhD., Prešov, v zmysle vyhlášky MS SR č. 492/2004 Z. z. o stanovení všeobecnej hodnoty majetku v znení neskorších predpisov, predstavuje **2.028.946,98 €.**
3. Finančná zábezpeka vo výške ...................................... EUR (slovom: ), ktorá bola na základe „Zmluvy o finančnej zábezpeke zo dňa .................................“ zložená predávajúcemu na účet číslo IBAN: SK02 8180 0000 0070 0051 9242, vedený v Štátnej pokladnici Slovenskej republiky sa započítava na zaplatenie kúpnej ceny.
4. Kupujúci sa zaväzujú zaplatiť predávajúcemu doplatok kúpnej ceny vo výške .............................. EUR (slovom: ..........................................eur a ................................ centov) na základe faktúry, ktorú vyhotoví predávajúci a to v lehote splatnosti do 30 (slovom: tridsiatich) kalendárnych dní odo dňa vystavenia predávajúcim.
5. Kupujúci sa zaväzuje uhradiť:
* náklady spojené s prevodom nehnuteľnosti a to, náklady spojené s úhradou správneho poplatku za podanie návrhu na rozhodnutie o vklade do katastra nehnuteľností vo výške 66,00 € (slovom: šesťdesiatšesť eur) na účet predávajúceho číslo IBAN: SK54 8180 0000 0070 0051 9082 vedený v Štátnej pokladnici Slovenskej republiky, do 30 (slovom: tridsiatich) kalendárnych dní odo dňa nadobudnutia účinnosti tejto zmluvy.
* a náklady na obstaranie znaleckého posudku vo výške 140,92 EUR (slovom: stoštyridsať eur a deväťdesiatdva centov) na účet správcu Spojenej školy číslo IBAN: SK54 8180 0000 0070 0051 9082 vedený v Štátnej pokladnici Slovenskej republiky do 30 (slovom: tridsiatich) kalendárnych dní odo dňa podpisu tejto kúpnej zmluvy zmluvnými stranami.

Predávajúci sa zaväzuje uhradiť:

* náklady spojené so zriadením vecného bremena na pozemku podľa čl.II ods.3 tejto zmluvy a to, náklady spojené s úhradou správneho poplatku za podanie návrhu na zriadenie vecného bremena vo výške 66,00 € (slovom: šesťdesiatšesť eur).
1. Podmienka úhrady nákladov spojených s prevodom nehnuteľného majetku kupujúcich je v súlade s § 10 ods. 6 „Zásad hospodárenia a nakladania s majetkom Prešovského samosprávneho kraja“.
2. V prípade, že kupujúci nezaplatí kúpnu cenu uvedenú v čl. III bod 1 tejto zmluvy alebo náklady spojené s prevodom nehnuteľnosti uvedené v čl. III bod 5 tejto zmluvy v dohodnutom termíne, má predávajúci právo od kúpnej zmluvy odstúpiť.
3. Náklady spojené s úhradou správneho poplatku za podanie návrhu na rozhodnutie o vklade vecného bremena do katastra nehnuteľností vo výške 66,00 € (slovom: šesťdesiatšesť eur) znáša kupujúci ako povinný z vecného bremena.

Článok IV.
Ostatné ustanovenia

1. Zmluva nadobúda platnosť dňom podpisu zmluvnými stranami. V prípade rozdielnosti dátumov podpísania zmluvy, sa za deň platnosti považuje neskorší dátum.
2. Zmluva nadobúda účinnosť podľa § 47a zákona č. 40/1964 Zb. Občiansky zákonník v znení neskorších predpisov, t. j. dňom nasledujúcim po dni jej zverejnenia na webovom sídle povinnej osoby. V prípade, že sú Zmluvné strany povinnými osobami v zmysle § 5a zák č. 211/2000 Z. z. o slobodnom prístupe k informáciám (zákon o slobode informácií) v platnom znení a Zmluva je zverejnená viacerými spôsobmi, rozhodujúce pre určenie dňa účinnosti je jej prvé zverejnenie.
3. Kupujúci nadobudne vlastnícke právo k predmetu tejto kúpnej zmluvy dňom právoplatného rozhodnutia príslušného úradu o povolení vkladu vlastníckeho práva k nehnuteľnosti do katastra nehnuteľností. Do tejto doby sú zmluvné strany viazané svojimi zmluvnými prejavmi.
4. Návrh na vklad do katastra nehnuteľností s potvrdením o zverejnení zmluvy podá predávajúci bezodkladne po zaplatení celej kúpnej ceny uvedenej v čl. III bod. 1 tejto zmluvy a nákladov spojených s prevodom nehnuteľností uvedených v čl. III bod 5 tejto zmluvy kupujúcim.
5. Kupujúci zároveň splnomocňuje predávajúceho na opravu chýb v písaní a počítaní, ako aj iných zrejmých nesprávnosti v katastrálnom konaní.
6. Túto zmluvu uzatvárajú jej účastníci slobodne, vážne, nie v tiesni a po jej prečítaní prehlasujú, že zmluve rozumejú, vyjadruje ich vôľu a preto ju na znak súhlasu vlastnoručne podpisujú.
7. Zmluva sa vyhotovuje v šiestich vyhotoveniach, ktoré budú použité pre účely registrácie a potreby účastníkov. Dve vyhotovenia spolu s potvrdením o zverejnení Zmluvy sú určené pre Okresný úrad, katastrálny odbor Sabinov, dve vyhotovenia pre Predávajúceho, dve pre Kupujúceho.

**Predávajúci: Kupujúci:**

V Prešove, dňa: ............................., dňa: ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PaedDr. Milan Majerský, PhD.

predseda

 Prešovský samosprávny kraj

V Sabinove, dňa:

**Správca:** Spojená škola

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Miloš Ondrejkovič,

 riaditeľ školy

Táto zmluva bola zverejnená na websídle PSK dňa:

Táto zmluva nadobúda účinnosť dňa: